V Trnavskom rádiu sme sa rozprávali s jaskyniarom a predsedom trnavského speleoklubu RNDr. Alexandrom Lačným, PhD.
Dozvedeli sme sa, že v Malých Karpatoch máme okolo 350 jaskýň, niektoré dokonca plánujú sprístupniť verejnosti. Povedal nám, podľa čoho jaskyne dostávajú svoje mená, kde žije najviac netopierov, ale vyrozprával aj viaceré príhody z útrob nepoznaných tmavých dutín.
Celý rozhovor si môžete vypočuť v našom podcaste nižšie alebo v Spotify či Apple Podcast.
Svoju jaskyňu má v Malých Karpatoch aj Alexander. Dostala pomenovanie "Lačniakove špáry" podľa úsmevnej príhody, ktorú vyrozprával v našom rozhovore.
Jaskyniarsky spolok Speleoklub Trnava má momentálne 18 členov. Podľa predsedu Alexandra Lačného, radi medzi sebou privítajú mladú krv. Nezáleží však na veku ani na kondícii, základ je netrpieť klaustrofóbiou.
Ďakujeme, že počúvate Trnavské rádio.
Trnava 106,2 FM | Hlohovec 103,9 FM | Piešťany 107,9 FM | Galanta 93,4 FM | Dunajská Streda 98,3 FM | Holíč a Skalica 106,0 FM